Ei mingit eraldi modemi programmi käivitamist, eraldi PIN koodi sisestamist ja "Connect" vajutamist arvutis, nagu  eraldi välise 3G modemi kasutajad peavad tegema. Ei mingit "Nokia PC Suite" või mõne muu "Suite" käivitamist arvutis, et telefoni internetti aidata. HTC Legendis on kogu see "modemitarkvara" tarkus sees ning telefon saab sõnagi lausumata ise arvutile interneti pakkumisega muretult hakkama.      Mis veelgi parem. Kui ma olen selliselt läbi telefoni arvutiga internetti ühendatud, siis on samal ajal võimalik teha tavalisi mobiilikõnesid. Internetiliiklus ei saa samal ajaltehtud kõnedest kuidagimoodi häiritud. Kirjutan e-posti ja samal ajal saan endiselt telefoniga rääkida.